1990D0255 — SL — 13.05.2005 — 001.001

Ta dokument je mišljen zgolj kot dokumentacijsko orodje in institucije za njegovo vsebino ne prevzemajo nobene odgovornosti

►B ODLOČBA KOMISIJE z dne 10. maja 1990 o določitvi pogojev za vpis čistopasemskih plemenskih ovc in koz v rodovniške knjige (90/255/EGS) (UL L 145, 8.6.1990, p.32)

spremenjena z:









▼B

ODLOČBA KOMISIJE

z dne 10. maja 1990

o določitvi pogojev za vpis čistopasemskih plemenskih ovc in koz v rodovniške knjige

(90/255/EGS)







KOMISIJA EVROPSKIH SKUPNOSTI JE ob upoštevanju Pogodbe o ustanovitvi Evropske gospodarske skupnosti, ob upoštevanju Direktive Sveta 89/361/EGS z dne 30. maja 1989 o čistopasemskih plemenskih ovcah in kozah ( 1 ) in zlasti druge alinee člena 4, ker v vseh državah članicah vodijo ali vzpostavijo rodovniške knjige rejske organizacije, združenja ali uradne službe; ker je zato treba določiti pogoje za vpis čistopasemskih plemenskih ovc in koz v rodovniške knjige; ker morajo biti pred vpisom v rodovniške knjige izpolnjeni natančni pogoji, ki se nanašajo na rodove in označbo; ker mora biti rodovniška knjiga razdeljena na različne dele in razdelke zato, da nekateri tipi živali ne bi bili izključeni; ker so ukrepi, predvideni s to odločbo, v skladu z mnenjem Stalnega odbora za zootehniko, SPREJELA NASLEDNJO ODLOČBO:







Člen 1

Čistopasemska plemenska ovca ali koza mora za vpis v glavni del rodovniške knjige za svojo pasmo izpolnjevati naslednje pogoje:

— izvirati od staršev in starih staršev, ki so vpisani v rodovniško knjigo te iste pasme,

— biti po rojstvu označena skladno s pravili te knjige,

— imeti poreklo skladno s pravili te knjige.

Člen 2

Glavni del rodovniške knjige je lahko razdeljen v več razdelkov, skladno z značilnostmi živali. Samo čistopasemske plemenske ovce in koze, ki izpolnjujejo pogoje, določene v členu 1, so lahko vpisane v enega od razdelkov.

Člen 3

1. Rejska organizacija ali združenje, ki vodi rodovniško knjigo, se lahko odloči, da žensko žival, ki ne izpolnjuje pogojev, določenih v členu 1, vpiše v dodatni del te rodovniške knjige. Ženska žival mora izpolnjevati naslednje pogoje:

— biti po rojstvu označena skladno s pravili rodovniške knjige,

— ustrezati osnovnim značilnostim pasme,

— imeti minimalne značilnosti, kakor so določene v pravilih rodovniške knjige.

2. Ženska žival, katere mati in materina mati sta vpisani v dodatni del rodovniške knjige iz odstavka 1 in katere oče in oba stara očeta so vpisani v glavni del rodovniške knjige v skladu s členom 1, se šteje za čistopasemsko plemenico in je vpisana v glavni del rodovniške knjige, kakor določa člen 1.

3. Pogoji, navedeni v drugi in tretji alinei odstavka 1, se lahko razlikujejo glede na to, ali ženska žival pripada določeni pasmi, čeprav nima znanega izvora, ali pa je rezultat programa križanja, ki so ga odobrile rejske organizacije ali združenja.

Člen 4

Rejska organizacija ali združenje, ki vodi rodovniško knjigo, se lahko odloči, da moško žival, ki ne izpolnjuje pogojev, določenih v členu 1, vpiše v dodatni del te rodovniške knjige. Moška žival mora izpolnjevati naslednje pogoje:

— biti po rojstvu označena skladno s pravili rodovniške knjige,

— ustrezati osnovnim značilnostim pasme,

— imeti minimalne značilnosti, kakor so določene v pravilih rodovniške knjige,

— izpolnjevati pogoje, določene v Prilogi k tej odločbi.

Člen 5

Kjer ima rodovniška knjiga več razdelkov, se čistopasemska plemenska ovca ali koza iz druge rodovniške knjige iste pasme, ki ima posebne značilnosti, ki jo ločijo od populacije iste pasme v rodovniški knjigi ciljne države članice, vpiše v tisti razdelek knjige, za katerega izpolnjuje pogoje.

Člen 6

Ta odločbe je naslovljena na države članice.

▼M1









PRILOGA

Pogoji, predvideni v četrti alinei člena 4

1. Rodovniška knjiga se mora sklicevati na „težko“ pasmo, ki običajno ni namenjena intenzivni proizvodnji. Rejsko združenje ali organizacija je morala izkazati pomanjkanje živali moškega spola v glavnem delu rodovniške knjige, ki so dostopne za rejo v skladu s programom za rejo.

2. Rejsko združenje ali organizacija je morala upravičiti potrebo po prilogi k rodovniški knjigi za živali moškega spola v okviru programa za rejo.

3. Pogoji, pod katerimi se potomec živali moškega spola, vpisan v prilogo k rodovniški knjigi, lahko zapiše v glavni del rodovniške knjige, morajo biti določeni in najmanj tako strogi kot tisti, ki veljajo za živali ženskega spola. Zato pridobi rejsko združenje ali organizacija predhodno odobritev navedenih pogojev pri pristojnem organu, ki odobri navedeno organizacijo v skladu z Odločbo Komisije 90/254/EGS.